

**Пътна карта за изпълнението на Новия пакт за миграцията и убежището**

|  |  |
| --- | --- |
| **Действия** | **Примерен график** |
| **Обща европейска рамка за управление на миграцията и убежището** | |
| Комисията: | |
| * предлага Регламент относно управлението на убежището и миграцията, включително нов механизъм за солидарност | 3-то тримесечие на 2020 г. |
| * предлага ново законодателство за установяване на процедура за скрининг на външната граница | 3-то тримесечие на 2020 г. |
| * изменя предложението за нов Регламент за процедурите за предоставяне на убежище с цел включване на нова процедура на границата и повишаване на ефективността на процедурите за предоставяне на убежище | 3-то тримесечие на 2020 г. |
| * изменя предложението за Регламент за Евродак, за да се отговори на нуждите от данни на новата рамка | 3-то тримесечие на 2020 г. |
| * ще назначи координатор по въпросите на връщането в рамките на Комисията, който ще се ползва с подкрепата на нова мрежа на високо равнище по въпросите на връщането и нова оперативна стратегия | 1-во тримесечие на 2021 г. |
| * ще определи нова стратегия за доброволното връщане и реинтеграцията | 1-во тримесечие на 2021 г. |
| Европейската агенция за гранична и брегова охрана (Frontex) следва: | |
| * да приведе изцяло в действие разширения мандат във връзка с връщането и да предостави пълна подкрепа на държавите членки на национално равнище | 4-то тримесечие на 2020 г. |
| * да назначи заместник изпълнителен директор по въпросите на връщането | 2-ро тримесечие на 2021 г. |
| Европейският парламент и Съветът следва: | |
| * да приемат Регламента относно управлението на убежището и миграцията, както и Регламента за скрининга и преразгледания Регламент за процедурите за предоставяне на убежище. | 2-ро тримесечие на 2021 г. |
| * да приемат като непосредствен приоритет Регламента за Агенцията на ЕС в областта на убежището | 4-то тримесечие на 2020 г. |
| * да гарантират бързото приемане на преразгледания Регламент за Евродак | 4-то тримесечие на 2020 г. |
| * да гарантират бързото приемане на преразгледаната Директива за условията за приемане и на Регламента за условията, на които трябва да отговарят търсещите убежище | 2-ро тримесечие на 2021 г. |
| * да гарантират бързото приключване на преговорите по преразгледаната Директива за връщането. | 2-ро тримесечие на 2021 г. |
| **Солидна система за подготвеност и реакция при кризи** | |
| Комисията: | |
| * представя Подробен план за подготвеност и кризи в областта на миграцията | 3-то тримесечие на 2020 г. |
| * предлага законодателство за справяне със ситуации на криза и форсмажорни обстоятелства и за отмяна на Директивата за временната закрила | 3-то тримесечие на 2020 г. |
| Европейският парламент и Съветът следва: | |
| * да отдадат приоритет и да приключат работата си по новия инструмент за справяне с кризи | 2-ро тримесечие на 2021 г. |
| Държавите членки, Съветът и Комисията следва: | |
| * да започнат изпълнението на Подробния план за подготвеност и кризи в областта на миграцията | 4-то тримесечие на 2020 г. |
| **Интегрирано управление на границите** | |
| Комисията: | |
| * приема препоръка относно сътрудничеството между държавите членки по отношение на спасителните дейности, извършвани от частни субекти | 3-то тримесечие на 2020 г. |
| * представя насоки на държавите членки, които да внесат яснота във връзка с това, че спасителните операции в морето не могат да бъдат инкриминирани | 3-то тримесечие на 2020 г. |
| * ще приеме стратегия за бъдещето на Шенген | 1-во тримесечие на 2021 г. |
| * ще създаде Шенгенски форум | 4-то тримесечие на 2020 г. |
| * ще постави началото на нова европейска група от експерти в областта на търсенето и спасяването | 4-то тримесечие на 2020 г. |
| Комисията, държавите членки и Frontex следва: | |
| * да гарантират бързото и цялостно прилагане на новия Регламент за европейската гранична и брегова охрана | 4-то тримесечие на 2020 г. |
| * да гарантират прилагането и оперативната съвместимост на всички широкомащабни информационни системи | 4-то тримесечие на 2023 г. |
| **Засилване на борбата с контрабандата на мигранти** | |
| Комисията: | |
| * ще представи нов план за действие на ЕС за борба с контрабандата на мигранти за периода 2021—2025 г. | 2-ро тримесечие на 2021 г. |
| * ще се заеме с оценката на начините за повишаване на ефективността на Директивата за налагане на санкции на работодателите | 4-то тримесечие на 2020 г. |
| * ще предприеме действия за борба с контрабандата на мигранти, действайки в партньорство с трети държави | 4-то тримесечие на 2020 г. |
| **Работа с нашите международни партньори** | |
| В тясно сътрудничество с върховния представител и държавите членки Комисията: | |
| * ще се заеме с незабавни действия за разработване и задълбочаване на съобразени с нуждите всеобхватни и балансирани диалози и партньорства в областта на миграцията | 4-то тримесечие на 2020 г. |
| * ще засили помощта в подкрепа на нуждаещите се и приемащите ги общности | 4-то тримесечие на 2020 г. |
| * ще увеличи подкрепата за икономическите възможности и ще действа за отстраняване на първопричините за незаконната миграция | 4-то тримесечие на 2020 г. |
| * ще застъпи в по-голяма степен миграцията при програмирането на новите инструменти в следващата многогодишна финансова рамка | 4-то тримесечие на 2020 г. |
| * ще проучи възможностите за нови споразумения и договорености на ЕС за обратно приемане | 4-то тримесечие на 2020 г. |
| * ще използва Визовия кодекс, за да стимулира и подобри сътрудничеството за подпомагане на връщането и обратното приемане, включително в рамките на подготовката за новите разпоредби на Регламента относно управлението на убежището и миграцията | 1-во тримесечие на 2021 г. |
| * ще придвижи напред препоръката относно законните пътища за достъп до закрила в ЕС, включително презаселването | 4-то тримесечие на 2020 г. |
| * ще установи партньорства на ЕС в подкрепа на талантите с ключови държави партньори | 4-то тримесечие на 2020 г. |
| Европейският парламент и Съветът следва: | |
| * да приключат бързо преговорите по Рамковия регламент относно презаселването и хуманитарния прием | 4-то тримесечие на 2020 г. |

|  |  |
| --- | --- |
| **Привличане на умения и таланти в ЕС** | |
| Комисията: | |
| * започва дебат относно следващите стъпки в областта на законната миграция с обществено допитване | 3-то тримесечие на 2020 г. |
| * предлага пакет за уменията и талантите, включващ преразглеждане на Директивата за дългосрочно пребиваващите лица и преглед на Директивата за единното разрешение, и очертава възможностите за създаване на резерв на ЕС от таланти. | 4-то тримесечие на 2021 г. |
| Европейският парламент и Съветът следва: | |
| * да приключат преговорите по Директивата за синята карта на ЕС | 4-то тримесечие на 2020 г. |
| **Подкрепа за интеграцията с цел по-приобщаващи общества** | |
| Комисията: | |
| * ще приеме всеобхватен план за действие относно интеграцията и приобщаването за периода 2021—2024 г. | 4-то тримесечие на 2020 г. |
| * ще приложи обновеното Европейско партньорство за интеграция със социалните и икономическите партньори и ще разгледа възможността за разширяване на бъдещото сътрудничество в областта на трудовата миграция | 1-во тримесечие на 2021 г. |